Diari Oficial de la Generalitat Valenciana


Sumari del DOGV 8668, del 31-10-2019 (2019/9574)

Informació pública de la sol·licitud d'autorització administrativa i declaració en concret d'utilitat pública subjecta a avaluació ambiental. Expedient ATLINE/2019/60/12, titularitat d'Iberdrola Distribución Eléctrica, SAU, als termes municipals d'Onda, Castelló i Almassora.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8668

Data del DOGV
:   31-10-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/9574


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa i declaració en concret d'utilitat pública subjecta a avaluació ambiental. Expedient ATLINE/2019/60/12, titularitat d'Iberdrola Distribución Eléctrica, SAU, als termes municipals d'Onda, Castelló i Almassora. [2019/9574]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental; en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i en el Decret 32/2006, de 10 de març, pel qual es modifica el Decret 162/1990, se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica:   
  
Peticionari: Iberdrola Distribución Eléctrica, SAU.  
Projecte/Avantprojecte. Denominació: línia elèctrica a 132 kV doble circuit ST Corral del Corb - ST La Plana i desmuntatge de la línia existent a 132 kV simple circuit.  
Emplaçament de la instal·lació: termes municipals d'Onda (4.231 m), Castelló (2.743 m) i Almassora (4.852 m).  
Pressupost: 2.769.416,35 euros  
Els projectes seran exposats, per a consulta pública, en la següent adreça electrònica: http://www.indi.gva.es/web/energia/inicio, en castellà, i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada, en l'adreça electrònica indicada o presencialment en el Servei Territorial d'Indústria i Energia, situat al carrer dels Cavallers, 8, de Castelló de la Plana, així com dirigir a l'esmentat servei territorial les al·legacions que es consideren oportunes, en el termini de trenta dies comptats a partir del següent al de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç http://www.gva.es/es/inicio/procedimientos'id\_proc=18455&version=amp, o, en cas de persones físiques, presentar-les per duplicat, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Transcorregut aquest termini sense realitzar al·legacions, es considerarà que hi està d'acord i decaurà en el dret al tràmit corresponent. Això, sense perjudici de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Documents sotmesos a informació pública:  
- projecte,  
- documents ambientals,  
- relació de béns i drets afectats.  
  
Castelló de la Plana, 29 de juliol de 2019.- El cap del Servei Territorial d'Indústria i Energia: Gerardo Nebot García.